Tartu maantee ja Liivalaia ristmikul läksid täna pärastlõunal taas rivist välja foorid, tegemist on juba kolmanda rikkega sellel nädalal.
Liikluskorraldusettevõtte AS Signaal fooriosakonna juhataja Peeter Toon ütles üleeile teise rikke järel, et probleemi põhjustas foorile peale paistnud päike, mille tõttu kontroller lakkas töötamast. Töömehed paigaldasid Tooni sõnul sinna ventilaatori, mis peaks tulevikus selliseid probleeme ära hoidma.
Samal ristmikul oli fooride töös probleeme ka esmaspäeval.